钦定古今图书集成/明伦汇编/官常典/第731卷 > 赵益
## 钦定古今图书集成/明伦汇编/官常典/第731卷 > 赵益

按《金史忠义传》：“益，太原人。读书肄业。大元兵入境，益
鸠合土豪，保聚山陜，屡战有功。晋阳公郭文振署为
寿阳令，驻兵榆次重原寨，遂率众收复太原。夜登其
城，斩馘甚众，所获马仗不可计，护老幼二万馀口以
出，升太原治中，复擢同知府事，兼招抚使。元光元年
八月，大元兵大至，攻城益急，知不可支，迺自焚其府”
库，杀妻子，沈其符印于并，遂自杀。宣宗闻之嘉叹，赠
银青荣禄大夫、河东北路宣抚使，仍谕有司求其子
孙录用。

===李复亨===按《顺德府志》：“复亨，字仲修，河津人。为南和令，官至参
知政事，罢为安国军节度使。元光元年，城破自杀。”